
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 89
                                                              din 28 aprilie 2022
privind desfășurarea evenimentelor culturale organizate de către Asociația „AUM” în Cetatea Sighișoarei și punerea la dispoziție, cu titlu gratuit, a terenului aparținând domeniului public din Cetatea Medievală (Piața Cetății) pe perioada desfășurării evenimentelor culturale

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 12.225/11.04.2022 şi la Consiliul Local Sighișoara cu nr. 13.534/20.04.2022, de referatul de aprobare, înregistrat cu nr. 12.228/11.04.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere adresa înregistrată la Municipiul Sighişoara cu nr. 4.635/11.02.2022, prin care Asociația „AUM” solicită sprijin pentru organizarea evenimentelor culturale amintite în cuprinsul solicitării, în Cetatea Sighișoarei, constând în punerea la dispoziție, cu titlu gratuit, a terenului aparținând domeniului public din Cetatea Medievală, respectiv Piața Cetății, conform programului de desfășurare al acestora, așa cum este el amintit în solicitarea formulată;

Ținând cont că, evenimentele sunt dedicate comunității sighișorene și vizitatorilor orașului, cu titlu gratuit și sunt realizate cu suportul voluntarilor naționali și internaționali prin programul ”Corpul European de Solidaritate”, prin Asociația „AUM”, în parteneriat cu diferite entități care doresc să colaboreze pentru a oferii momente cât mai frumoase tuturor participanților destinate publicului de toate vârstele;

Văzând prevederile art. 349 și cele ale art. 362 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit cărora bunurile proprietate privată/publică a unităţilor administrativ - teritoriale pot fi date în folosinţă gratuită, pe termen limitat, după caz, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice;

Ținând cont de prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit; 
Având în vedere Raportul de specialitate al Serviciul Evidența Patrimoniului și Fond Locativ, înregistrat cu nr. 12.227/11.04.2022, prin care se propune desfășurarea evenimentelor culturale organizate de către Asociația „AUM” în Cetatea Sighișoarei și punerea la dispoziție, cu titlu gratuit, a terenului aparținând domeniului public din Cetatea Medievală (Piața Cetății) pe perioada desfășurării evenimentelor culturale;
Având în vedere amendamentul formulat în plenul şedinţei ordinare a Consiliului Local Sighişoara de către domnul consilier local și viceprimar Burghelea Bogdan - Ioan, amendament însuşit şi votat de către toți membrii Consiliului Local Sighişoara;
            Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „c” și „d”, alin. (6) lit. „a”, alin. (7) lit. „d” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
        H O T Ă R Ă Ş T E:

Art. 1. (1) Se aprobă desfășurarea evenimentelor culturale în Cetatea Sighișoarei, organizate de Asociația „AUM”, în anul 2022, așa cum sunt ele menționate în anexa nr. 2 la prezenta hotărâre. 
(2) Se aprobă ca perimetrul de desfășurare al evenimentelor să cuprindă domeniul public din Cetatea Medievală, respectiv Piața Cetății, potrivit planului de situație, anexa nr. 1 la prezenta hotărâre.

Art. 2. Se aprobă punerea la dispoziție, cu titlu gratuit, a terenului aparţinând domeniului public din Cetatea Medievală și anume: Piața Cetății, pe perioada desfășurării evenimentelor culturale, către Asociația „AUM”, potrivit programului de desfășurare a acestora, prevăzut în anexa nr. 2 la prezenta hotărâre. 

Art. 3. (1) Evenimentele culturale prevăzute în anexa nr. 2 la prezenta hotărâre se vor desfășura numai în perimetrul de desfășurare al acestora, respectiv Piața Cetății. 

(2) Este interzisă desfăşurarea de către Asociația „AUM” a oricăror activităţi de comerţ sau de prestări servicii, precum și permisiunea dată de către aceasta comercianţilor pentru desfășurarea acestor activităţi de comerţ sau de prestări servicii, în perimetrul de desfășurare a activității, așa cum este el stabilit la art. 1 alin. (2) din prezenta hotărâre. 

Art. 3. Dacă în Municipiul Sighișoara sunt organizate manifestări/evenimente de orice fel, pe terenul pus la dispoziție, în mod gratuit, potrivit articolelor precedente, manifestări/evenimente aprobate de Consiliul Local al Municipiului Sighișoara, participanții la acțiune au obligația de a elibera terenul ocupat, având posibilitatea, după caz și în funcție de specificul manifestării/evenimentului, de a plăti taxele stabilite, pentru participarea la acestea.

Art. 4. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Evidența Patrimoniului și Fond Locativ, Biroul Public Cadastru, Topometrie și Administrare Terenuri Agricole și Forestiere, Serviciul Monitorizare Servicii de Utilități Publice, Guvernanță Corporativă și Transport Public Local, Serviciul Relaţii Publice și Comunicare, Compartimentul Situații de Urgență și Protecția Muncii, Serviciul Public Poliţia Locală din cadrul Municipiului Sighișoara și Asociația „AUM”.

 Art. 5. Prin grija d-nei Bizo Anca, Secretarul General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 
PREŞEDINTE DE ŞEDINŢĂ,

  

       Duma Felix - Lucian                    
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
 (Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Direcția Arhitect Șef;

  2 ex. Serviciul Evidența Patrimoniului și Fond Locativ;

  1 ex. Serviciul Relaţii Publice și Comunicare;

  1 ex. Biroul Public Cadastru, Topometrie și Administrare Terenuri Agricole și Forestiere;

  1 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Compartimentul Situații de Urgență și Protecția Muncii;

  1 ex. Compartimentul Centrul Național de Informare și Promovare Turistică Sighișoara;

  1 ex. Serviciul Public Poliţia Locală;

  1 ex.. Asociația „AUM”.
16 ex.  
B.A. 
